Elvarme - få nedsat din elafgift | NRGi
Ugyldig mail/nummer
Få nedsat din elafgift
Alle elkunder betaler en elafgift til staten. Du kan få nedsat din elafgift, hvis din bolig er
registreret som elopvarmet både i Bygnings- og Boligregistret (BBR) og hos dit elselskab.
Hvis du opfylder kravene, kan du pr. 1. maj 2018 spare 82,13 øre pr. kWh for det, du bruger mere end 4.000 kWh om året. En elopvarmet husstand bruger i gennemsnit 15.000 kWh til opvarmning, hvilket giver en gennemsnitlig besparelse på cirka 9.000 kroner om året med nedsat elafgift.
SÅDAN FÅR DU NEDSAT DIN ELAFGIFT
Hvis din bolig allerede er registreret i Bygnings- og Boligregisteret (BBR) som elopvarmet, skal du kontakte os på 7011 4500 eller skrive til os her. Så registrerer vi din bolig som elopvarmet, og du vil fremover kunne se den lavere elafgift på dine elregninger.
Du kan ikke få nedsat afgiften med tilbagevirkende kraft.
Er din bolig endnu ikke registreret som elopvarmet i BBR?
Er din bolig elopvarmet, men er det endnu ikke registreret hos BBR, skal du kontakte din kommune, fx via Kontakt din kommune på www.bbr.dk
Er du i tvivl, om din bolig er registreret som elopvarmet hos BBR, kan du tjekke din adresse på www.ois.dk
Når dine oplysninger er ændret i BBR, skal du kontakte os på 7011 4500 eller skrive til os her. Så registrerer vi din bolig som elopvarmet, og du vil kunne se den lavere elafgift på dine elregninger.
Det er ikke muligt at nedsætte elafgiften med tilbagevirkende kraft.
FÅR DU NEDSAT DIN AFGIFT, MEN OPFYLDER IKKE KRAVENE?
Hvis du får nedsat din afgift, men ikke længere opfylder kravene, er det vigtigt, at du kontakter os hurtigst muligt på 7011 4500 eller skriv til os her
Du kan få en oversigt over dit elforbrug lige ved hånden, hvis du downloader vores app til din mobil eller tablet.
LÆS MERE OM NRGi APP
SØRG FOR AT HAVE DEN RIGTIGE ELAFTALE
Elvarme kan være dyrt, og med et gennemsnitligt forbrug på 15.000 kWh om året, er det vigtigt for elvarmekunder at have den rigtige elaftale.
SE VORES PRODUKTER OG PRISER